open-index/open-wikipedia-markdown huggingface dataset:
Johannes Gutenbergi Mainzi Ülikool

**Johannes Gutenbergi Mainzi ülikool** (saksa keeles *Johannes Gutenberg-Universität Mainz*) on ülikool Saksamaal Mainzis.

Ülikool asutati 1477.

Ülikoolis õpib üle 32 000 üliõpilase.

## Välislingid
*Koduleht
George Gustav Heye Center

**George Gustav Heye Center** on Rahvusliku Põlisameerika Muuseumi (*National Museum of the American Indian*) harumuuseum, mis asub kunagises New Yorgi sadama tollihoones Alexander Hamilton U.S. Custom House. Lower Manhattani lõunatipul asuv põlisameeriklaste kunagist elu ja olu eksponeeriv muuseum on osa Smithsonian Institutionist.

## Vaata ka
*George Gustav Heye
Central Railroad of New Jersey Terminal

**Central Railroad of New Jersey Terminal** on kunagine raudteejaam Hudsoni jõe kaldal, Manhattani saare vastas. Jaamahoone on tänapäeval osa haljasalast Liberty State Parkist.

## Vaata ka
*Hoboken Terminal
Tava-kellukmürkel

**Kellukmürkel** (*Morchella semilibera*) on kellukmürkli perekonda kuuluv seeneliik. 

Ta on Eestis arvatud II kaitsekategooriasse (seisuga 2012).

Eestis võib teda leida parkidest ja aedadest ning salumetsadest.

## Välislingid
* Kellukmürkel andmebaasis eElurikkus.
Tellispunane pilvik

**Tellispunane pilvik** (*Russula velenovskyi*) on pilvikuliste sugukonda pilviku perekonda kuuluv söögiseen.

Kübar on noorelt tellispunane, hiljem muutub keskelt kollakaks kuni oranžiks, väga limane; 5–10&nbsp;cm lai.

Tellispunane pilvik ei vaja kupatamist.

Eestis kasvab ta kaasikutes, üsna harva.

## Viited

## Välislingid

*
Rahvusvaheline suuruste süsteem

**Rahvusvaheline suuruste süsteem** (*International System of Quantities*, **ISQ**) on füüsikaliste suuruste süsteem, mis on aluseks rahvusvahelise mõõtühikute süsteemile (SI). See suuruste süsteem on avaldatud rahvusvaheliste standardite sarjas ISO/IEC 80000.

## Põhisuurused

ISQ defineerib põhisuurustena seitse füüsikalist suurust: aeg, pikkus, mass, elektrivoolu tugevus, temperatuur, ainehulk ja valgustugevus. Kõik teised füüsikalised suurused tuletatakse põhisuurustest. Füüsikalised põhisuurused valitakse kokkuleppe kohaselt nii, et need ei avalduks teiste antud süsteemi kuuluvate suuruste kaudu. 

Vastavalt ISQ standardile ISO 80000-1 tähistatakse põhisuuruseid ja teisi füüsikalisi suurusi kursiivkirjas (kaldkirjas) tähtedega. Kokkuleppe kohaselt tähistatakse dimensioone püstkirjas suurtähtedega seriifideta kirjas ehk plokk-kirjas. Igale dimensioonile vastab kindel mõõtühik. Mõõtühikute tähised on püstkirjas.

## Tuletatud suurused
Tuletatud suurused on suuruste süsteemi kuuluvad füüsikalised suurused, mida määratletakse antud süsteemi põhisuuruste abil. 

Tuletatud suuruse dimensiooni tähis koosneb põhisuuruste astendatud dimensioonide korrutisest vastavalt tuletatud suuruse definitsioonile. Tuletatud suuruse dimensiooni märgitakse kujul \mathsf L^a \mathsf M^b \mathsf T^c \mathsf I^d \mathsf \Theta^e \mathsf N^f \mathsf J^g, kus dimensioonide astendajad võivad olla positiivsed, negatiivsed või võrdsed nulliga. Dimensiooni sümboli võib kirjutamata jätta, kui tema astendaja on võrdne nulliga. Suurus dimensiooniga 1 (üks) on dimensioonita suurus (selle dimensiooni korral on kõikide põhisuuruste dimensioonide astendajad võrdsed nulliga). 

Järgmises tabelis on loetletud mõned ISQ-s defineeritud füüsikalised suurused.

## Vaata ka
* Füüsikaline suurus
* Mõõtühik
* Rahvusvaheline mõõtühikute süsteem

## Viited
Lääne-Austraalia ülikool

**Lääne-Austraalia ülikool** (inglise keeles *University of Western Australia*) on ülikool Austraalias Lääne-Austraalia osariigis. Ülikooli keskus asub Perthis.

Ülikool asutati 1911.

Ülikoolis õpib üle 25 000 üliõpilase.

## Viited

## Välislingid
*Koduleht
Lundi ülikooli tehnikateaduskond

**Lundi ülikooli tehnikateaduskond** (rootsi keeles *Lunds tekniska högskola* 'Lundi tehnikaülikool') on Rootsis asuva Lundi ülikooli üks teaduskondi.

1961. aastal asutati iseseisev *Lundi tehnikainstituut*. 1969. aastal liideti instituut Lundi ülikooliga.

Teaduskonnas õpib üle 9000 üliõpilase.

## Viited

## Välislingid
*Koduleht
Oliivpilvik

**Oliivpilvik** (*Russula olivacea*) on pilvikuliste sugukonda pilviku perekonda kuuluv seen.

Kübar on varieeruva värvusega, sageli oliivpruun, laius 4–22 cm.

Ta esineb ka Eestis.

## Viited

## Välislingid

*
Vahapilvik

**Vahapilvik** (*Russula puellaris*) on pilvikuliste sugukonda pilviku perekonda kuuluv söögiseen.

Kübar on violetse varjundiga purpurroosa või liharoosa kuni -punane, laialt rihvelja servaga 2–6&nbsp;cm lai.

Vahapilvik ei vaja kupatamist. Sarnaneb omadustelt pehme pilvikuga.

Eestis kasvab ta kaunis sageli, eriti kuusikutes.

## Viited

## Välislingid

*
Roosa pilvik

**Roosa pilvik** (*Russula rosea*) on pilvikuliste sugukonda pilviku perekonda kuuluv söögiseen.

Kübar on värvuselt sarlakpunane või roosa, 6–10&nbsp;cm lai.

Teda on leitud ka Eestist.

## Viited

## Välislingid

*
Elektrilevi

**Elektrilevi OÜ** (varasema nimega *Eesti Energia Jaotusvõrk OÜ*) on Eesti energiaettevõte; ühtlasi Eesti suurim võrguettevõte. Ettevõte ehitab ja haldab peaaegu kogu Eesti elektrivõrku.

Elektrilevi tegutseb Tallinnas Veskiposti tänaval. Varem asus ettevõtte peahoone Kadaka teel.

Ettevõte kanti Äriregistrisse 2004. aastal.

Ettevõte on Eesti Elektritööstuse Liidu liige.

2021. aastal ostis Elektrilevi 28,9 miljoni euro eest Imatra Elektrile kuuluva Eestis asuva võrguteenuste äri. Ettevõtete ühinemisel kasvab Elektrilevi osakaal üle-eestilisest jaotusvõrgust 95 protsendini. Sealhulgas on Elektrilevi hallata 63 000 km elektriliine ja 25 300 alajaama.

Ettevõtte äritulud olid 2020. aasta 224,7 miljonit eurot ning ärikulud 187,2 miljonit eurot. Puhaskasumit teeniti 33,5 miljonit eurot.

Elektrilevi juhatuse esimees on Mihkel Härm.

## Viited

## Välislingid
*Koduleht
Budapesti XXIII ringkond

**Soroksár** ehk **Budapesti XXIII ringkond** (ungari keeles *Budapest XXIII. kerülete*) on Budapesti haldusjaotuslik ringkond, mis asub linna lõunaosas Doonau lisajõe Ráckevei-Duna vasakkaldal.

## Viited

## Vaata ka
*Budapest
Dimensioonita suurus

**Dimensioonita suurus** ehk **ühikuta suurus** on dimensionaalanalüüsis füüsikaline suurus, millel puudub dimensioon, ehk skalaarne suurus **dimensiooniga üks** , millele vastab rahvusvahelises mõõtühikute süsteemis (SI) mõõtühik **üks** (või **1**) , mida enamasti ei märgita.

## Dimensioonita suurusi
Kõik arv ehk 1, ''i'', π, *[[E (arv)|e]]* ja *[[Kuldlõige|φ]]* on dimensioonitud suurused. Arve tosin, gross, googol ja Avogadro arv võib samuti lugeda dimensioonituteks.

### Suhted, proportsioonid ja nurgad
Dimensioonitu suuruse saab tihti dimensiooniga suuruste suhetena, dimensioonide väljataandumisel. Näitena võib tuua tõusude või ühikteisenduste tegurite arvutamine. Keerukam näide suhte teel saadud dimensioonitust suurusest on moone ehk suhteline deformatsioon.

Laialt levinud suhetest saadud dimensioonitud suurused on protsendid % (= 0,01), promillid ‰ (= 0,001) ja nurki määravad ühikud nagu radiaanid, kraadid (°= π/180). Statistikas on dimensioonita näiteks variatsioonikordaja ehk standardhälbe ja aritmeetilise keskmise suhe.

### Keemia

* Elektronegatiivsus – iseloomustab aatomi suhtelist võimet siduda endaga molekulis või keemilises ühendis elektrone
* Erikaal – suhteline tihedus vee tiheduse suhtes
* Moolimurd – ühe komponendi suhteline ainehulk lahuses

### Füüsika ja inseneriteadus
* Abbe arv – läbipaistva materjali dispersiooni mõõt, mille kõrged väärtused viitavad madalale dispersioonile
* Archimedese arv – vedeliku tiheduse erinevustest põhjustatud vedelike liikumist kirjeldav suurus
* Beta (plasma füüsika) – plasma rõhu suhe magnetilisse rõhku, mida kasutatakse magnetosfääri füüsikas ja tuumasünteesi plasma füüsikas
* Damköhleri arvud (Da) – kasutatakse keemiatehnoloogias, sidumaks süsteemi keemiliste reaktsioonide ajaskaala (reageerimiskiiruse) ülekandumise kiirusega
* Fresneli arv – lainearvu ja pikkuse suhe
* Froude'i arv – kirjeldab avasängivoolu energeetilist seisundit
* Hüvetegur – iseloomustab süsteemi võnkumisel tekkivat energiakadu
* Kasutegur – kasuliku energia ja masinale või seadmele antud koguenergia suhtena
* Machi arv – objekti või voolamise kiiruse keskkonna suhtes suhe keskkonna helikiirusesse
* Numbriline apertuur (numbriline avasuurus) – kirjeldab nurkade hulka üle mille süsteem võib valgust edastada või vastu võtta
* Peenstruktuuri konstant – fundamentaalne füüsikakonstant, mis iseloomustab laetud elementaarosakeste vahelist vastastikmõju. Tähistatakse väikese kreeka tähega *α* (alfa). Vastab umbes arvule 1/137. 
*Rayleigh' arv – seotud üleslükkejõu tekitatava voolamisega, mis on tuntud ka loodusliku konvektsioonina.
* Reynoldsi arv – vedelike ja gaaside voolamise laadi (laminaarne või turbulentne) näitav suurus
* Richardsoni arv – üleslükkejõu ja voolu tekitatud siirde suhe
* Sherwoodi arv – (ka massi ülekande Nusselti arv) konvektsiooni teel ülekandunud massi suhe difusiooni teel ülekandunud massi
* Thiele moodul – kirjeldab suhet difusioonireaktsiooni ja reaktsioonikiiruse vahel poorsetes katalüsaatoritest pelletites, millel puuduvad massi ülekandele piirangud

## Vaata ka
* Buckinghami π teoreem
* Dimensioon
* Dimensionaalanalüüs

## Viited
Milzukalnsi looduspark

**Milzukalnsi looduspark** on kaitseala Lätis Kuramaal Tukumsi piirkonnas Smārde vallas Milzukalnsi suurkuplil ja selle ümbruskonnas. Kaitseala (läti keeles *Milzukalns*) loodi 2004. aastal, kaitsmaks Milzukalnsi mäge ja sealset loodust.

Milzukalnsi mägi (kõrgus 113,8 m, suhteline kõrgus 57 m) võeti üksikobjektina looduskaitse alla 20. juunil 1924. Aastal 1974 loodi sinna polüfunktsionaalne hoiuala pindalaga 76 ha, mis aastal 2004 muudeti looduspargiks. Kuigi see mägi on kaitseala loomise põhjuseks, jäävad selle territooriumile veel kaks kõrgemat, kuigi mitte nii esinduslikku tippu – Poļi mägi kõrgusega 118, 7 m ja Pūneika mägi kõrgusega 125,7 m.

Mäel kasvavad valdavalt lehtmetsad (pärn, saar, künnapuu), kaitsealale jääb ka männikuid ja kuusikuid. Kaitseala asub Põhja-Kuramaa kõrgustikul. Selle pindala on 74 ha. Kaitsealale jääb arheoloogiamälestis Ūdri-Milzukalnsi linnamägi. Mäe jalamil paikneb puhkekeskus, selle juures paikneb slaalomirada. Suurem osa kaitseala territooriumist kuulub Läti riigile, linnamäe ümbruses on 24 ha maad SIA "Dižkalni" valduses, lisaks rendib see riigilt veel 4,3 ha maad. 2,3 ha maad on SIA "Jaunūdri" valduses.

Kaitsealal elavad laanepüü, musträhn, õõnetuvi, nõmmelõoke ja harivesilik. Seal elav kobras pole küll Lätis looduskaitse all, kuid kuulub siiski Berni konventsiooniga kaitstavate liikide nimekirja. Vahel elavad seal ka saarmas ja valgeselg-kirjurähn. Selgrootutest elavad seal harilik viinamäetigu, nahkjooksik, harilik käävtigu ja mustika-pisitigu.

Sealsetes metsades kasvavad kattekold, karukold, balti sõrmkäpp, kahelehine käokeel, vööthuul-sõrmkäpp ja must seahernes. Kokku on sealt leitud 250 liiki soontaimi.

Väärtuslikest elupaigatüüpidest esineb seal läänetaigat, siirdesoo- ja rabametsi ning eeldatavalt ka *Tilio-Acerion*-kooslustega nõlvade, jäärakute ja rusukallete metsi.
## Viited

## Välislingid

*Kaitsealast Läti looduskaitseameti kodulehel (*läti keeles*)
Fernandão

**Fernando Lúcio da Costa** (enam tuntud lihtsalt kui **Fernandão**; 18. märts 1978 Goiânia – 7. juuni 2014 Aruanã) oli Brasiilia jalgpallur, ründaja.

Ta alustas klubikarjääri 1996. aastal kodulinna klubis Goiás. Klubikarjääri jooksul mängis ta veel Prantsusmaa kõrgliiga klubides Marseille Olympique ja Toulouse, Brasiilia kõrgliiga klubides Internacional ja São Paulo ning Katari kõrgliiga klubis Al-Gharafa. Kõige edukamad oli aastad 2004–2008 Internacionalis, kui ta võitis klubiga 2006. aastal Copa Libertadorese ja samal aastal klubide maailmameistrivõistlused. 2006. aastal valiti Fernandão lisaks Brasiilia kõrgliiga hooaja sümboolsesse koosseisu. Jalgpallurikarjääri lõpetas ta 2011. aasta São Paulos.

20. juulist kuni 20. novembrini 2012 oli ta Internacionali peatreener.

Ainsa mängu Brasiilia jalgpallikoondises pidas ta 27. aprillil 2005, kui sõprusmängus kohtuti Guatemalaga.

Fernandão hukkus 36-aastaselt 7. juunil 2014, kui helikopter Eurocopter AS35 koos tema ja veel nelja inimesega Aruanãs alla kukkus.

## Saavutused
;Goiás
*Campeonato Brasileiro Série B: 1999
*Copa Centro-Oeste: 2000,  2001
*Campeonato Goiano: 1996, 1997, 1998, 1999, 2000
;Internacional
*Klubide maailmameistrivõistlused: 2006
*Copa Libertadores: 2006
*Recopa Sudamericana: 2007
*Campeonato Gaúcho: 2005, 2008
;Al-Gharafa
*Qatar Stars League: 2009
*Emir of Qatar Cup: 2009

## Viited
Sale pilvik

**Sale pilvik** (varem ka 'õrn pilvik'; *Russula gracilis*) on pilvikuliste sugukonda pilviku perekonda kuuluv söögiseen.

Kübar on mitmevärviline, keskelt alates must, roheline, punane, lameda kühmuga.

Sale pilvik on kupatatult söödav.

Ta on Eestis sage.

## Välislingid
*
Elliot

**Elliot** või **Elliott** võib tähendada järgmist:
*Elliot (LAV), asula Lõuna-Aafrika Vabariigis
*Elliot (eesnimi) (ka Elliott)
*...
Merekultuur

**Merekultuur** on merenduse valdkonda hõlmav kultuur ehk kogu inimtegevus ja selle mõju (tulemus) merenduses. 

Merekultuur on mereriigi üldise kultuuri märkimisväärne osa. Merekultuuril on oluline roll merelises kogemuses (sealhulgas meremehekogemuses) ja merehariduses. 

Merekultuuri all võidakse laiemalt mõista mitte vaid otseselt merega, vaid ka teiste (pigem laevatatavate) veekogudega seotud kultuuri.

## Merekultuuri jagunemine

Merekultuuri juurde kuuluvad peamiselt:
* Merenduslik üldine pärand
** Meretraditsioonid ja tavad
** Merelised pärimused
** Merendusega seotud käitumine ja suhtumine 

* Veesõidukid
** Ajaloolised laevad
** Veesõidukite ehitamine ja ehitusvõtted

* Mereharidus
** Mereline kutseharidus
** Mereline huviharidus ja koolitus
** Mereline noorsootöö
** Merendusega seotud rekreatsioon ja sport

* Mereandidega tegelemine 
** Mereandide püük 
** Mereandide kasvatamine

* Mereteemaline kunst ehk marinism 
** Mereline kujutav kunst
** Mereline käsitöö
** Mereline muusika

* Merealane teadustegevus 
** Mereajalugu ja meresõiduajalugu
** Meresõjaajalugu
** Merekeel ja mereterminoloogia
** Merekeskkonna uurimine

* Merendusega seostuv muu majandustegevus või vara
** Mereline riietus ja varustus
** Mereandide töötlemine ja tarbimine
** Toitlustus, majutus ja muu tegevus sadamates ja randades 
** Merekaubandus

* Merepääste ehk veepääste

* Veekeskkonna hoid

## Merekultuuri hoidmine ja arendamine

Merekultuuri süsteemse hoiu ja arendusega tegelevad peamiselt riiklikud merendusasutused, merekoolid, mereorganisatsioonid, meremuuseumid, huvikoolid.

Merekultuuri teadvustamiseks ja populariseerimiseks ühiskonnas korraldatakse peamiselt selliseid üritusi nagu merepäevad, konverentsid, festivalid, meremessid, paraadid, võistlused. 

## Vaata ka

* Meri
* Merendus
* Laevandus
* Meremees
* Kalur
* Alus (laevandus)
* Mereriik
Fernandão (sündinud 1987)

**José Fernando Viana de Santana** (enam tuntud kui **Fernandão**; sündinud 27. märtsil 1987 Rio de Janeiros) on Brasiilia jalgpallur, kes mängib ründajana Brasiilia kõrgliiga klubis Bahia.

Ta alustas klubikarjääri 2007. aastal kodulinna klubis America. Enne 2019. aastal Bahiaga liitumist on ta mänginud veel sellites Brasiilia klubides nagu Flamengo, Palmeiras, Paysandu, Guarani ja Atlético Paranaense, Türgi kõrgliiga klubides Bursaspor ja Fenerbahçe ning Saudi Araabia kõrgliiga klubis Al-Wehda. Hooajal 2014–15 lõi ta Bursaspori meeskonnas Türgi kõrgliigas 22 väravat, millega oli sel hooajal liiga suurim väravakütt. Seejärel mängis ta kolm hooaega Fenerbahçes, kellega jäi hooaegadel 2015/2016 ja 2017/2018 Türgi liigas teisele kohale.

## Välislingid

*
Connecto Eesti

**Connecto Eesti AS** on Eesti energiaettevõte, mis projekteerib, ehitab ja hooldab elektri-, telekommunikatsiooni- ja gaasivõrke.

Ettevõtte asutas 2001 AS Eesti Telefon. Tollal oli see ASi tütarettevõte. 2005-2017 kandis ettevõte nime *Eltel Networks AS*. Tollal kuulus see kontserni Eltel Group Corporation. 2017 lahkus AS kontsernist ja ettevõtte nimeks sai **Connecto Eesti AS**.

## Viited

## Välislingid
*Koduleht
Sulo Wuolijoki

**Sulo Ilmiö Wuolijoki** (12. aprill 1881 Hauho – 24. juuni 1957 Luopioinen, Pirkanmaa maakond) oli Soome poliitik ja ajakirjanik. Ta oli aastatel 1908–1923 abielus Hella Wuolijoega.

Ta sündis 1881. aastal Hauhos Vuolijoe mõisas. 1897. aastal lõpetas Jyväskylä lütseumi, kus tema klassivennad olid Edvard Gylling, Martti Kovero ja Otto Wille Kuusinen. Ta õppis ka Helsingi Ülikoolis.

Aastatel 1907–1913 oli ta sotsiaaldemokraadist Eduskunna liige. Ta tõlkis koos Otto Wille Kuusineni, Yrjö Sirola ja Pertti Uotilaga soome keelde "Internatsionaali", mis soome keeles kandis pealkirja "Kansainvälinen".

## Isiklikku
Ta oli aastatel 1908–1923 abielus Hella Wuolijoega, neil sündis tütar Vappu, Vappu mees oli poliitik ja diplomaat Sakari Tuomioja, tema tütrepoeg on soome poliitik Erkki Tuomioja. Tema isa oli Juho Wuolijoki, ema Serafina Antintytär Lagervik, vend Wäinö Wuolijoki oli poliitik.

## Välislingid
* Sulo Wuolijoki Eduskunna kodulehel (soome keeles)
FK Tobol

**FK Tobol** (kasahhi keeles Тобыл Футбол Клубы, *Tobyl Fýtbol Klýby*) on Kasahstani jalgpalliklubi, mis tegutseb Kostanajs. See mängib riigi kõrgliigas Premer Lïgası.

Klubi on asutatud 1967. aastal. Praeguse nime sai klubi 1995. aastal.

2010. aastal tuli Tobol Kasahstani meistriks. Aastatel 2002–2010 jõuti üheksa hooaega järjest Kasahstani liigas vähemalt nelja hulka. 2007. aastal võideti Kasahstani karikas.

## Saavutused
*Kasahstani Premer Lïgası:
****Võidud** (2): 2010, 2021
*Kasahstani karikas:
****Võidud** (3): 2007, 2023, 2025
*UEFA Intertoto karikas:
****Võidud** (1): 2007

## Välislingid
* Klubi koduleht
Elukaar

**Elukaar** on inimese elukäik tema sünnist kuni tema surmani. Tavaliselt eristatakse elukaares nelja etappi: lapsepõlv, noorpõlv, keskiga ja vanadus.

## Vaata ka
*olelusring

## Viited
Ema süda

"**Ema süda**" (originaalpealkirjaga "Emmasüdda") on Lydia Koidula luuletus, mis on tuntuks saanud ka viisistatuna.

Luuletus ilmus 1867 Koidula luulekogus "Emajõe ööbik". Hiljem viisistas luuletuse Robert Theodor Hansen. Laul ilmus esimest korda  Juhan Elkeni kogus "Koolilaste laulud" (1913).

## Viited

## Välislingid
*"Ema süda", esitab Maarja, YouTube
Brigaadiadmiral

**Brigaadiadmiral** (bulgaaria keeles *бригаден адмирал*) oli Bulgaaria mereväes aastatel 2000−2010 kehtinud sõjaväeline auaste. 2010. aastal nimetati see ümber kommodooriks ja 2017. aastal flotilliadmiraliks. Sellest oli kõrgem kontradmirali (*контраадмирал*) ja madalam 1. järgu kapteni (*капитан І ранг*) auaste. Maaväes vastas sellele brigaadikindral.
Budapesti I ringkond

**Budapesti I ringkond** (ungari keeles *Budapest I. kerülete*) on Budapesti haldusjaotuslik ringkond, mis asub linna keskel Doonau jõe paremkaldal. Ringkond kannab samuti nime **Várkerület** (eesti keeles *Kindluse ümbruskond*). Tegu on Buda ajaloolise keskusega, kus asub Buda palee, sellealune tunnel ning mida ümbritsevad Tabáni ja Krisztinavárosi linnaosa ning ositi Gellérti mägi.

## Sõsarsuhted
### Ringkonnad
*  Viini I ringkond (*Innere Stadt*), Viin Austria
*  Praha I ringkond, Praha Tšehhi
*  Bratislava I ringkond, Bratislava Slovakkia

### Linnad
*  Capestrano, Itaalia
*  Carouge, Šveits
*  Lendava, Sloveenia
*  Marlow, Inglismaa
*  Regensburg, Saksamaa
*  Senta, Serbia
*  Székelyudvarhely, Rumeenia

## Viited

## Vaata ka
*Budapesti V ringkond
Trio keel

**Trio keel** on kariibi keelkonda kuuluv keel, mida kõnelevad triod Surinames ja Brasiilias Pará osariigis.

Trio keelt kõneles 2003. aasta seisuga Surinames 1400 inimest ja Brasiilias 2006. aasta andmetel 730.

Trio keeles on 7 vokaalfoneemi ja 10 konsonantfoneemi.

## Viited

## Välislingid
*Carlin, Eithne B. A Grammar of Trio, a Cariban Language of Suriname
Budapesti V ringkond

**Budapesti V ringkond** (ungari keeles *Budapest V. kerülete*) on Budapesti haldusjaotuslik ringkond, mis asub linna keskel Doonau jõe vasakkaldal. Ringkond kannab samuti ka nime **[[Belváros]]-[[Lipótváros]]** (eesti keeles *Siselinn-Leopoldi linn*). Tegu on Pesti ajaloolise keskusega.

## Sõsarsuhted

### Ringkonnad
*  Berliini IV ringkond (*Charlottenburg-Wilmersdorf*), Berliin Saksamaa
*  Krakówi I ringkond, Kraków Poola
*  Praha II ringkond, Praha Tšehhi

### Linnad
*  Bačka Topola, Serbia
*  Gyergyószentmiklós, Rumeenia
*  Mondragone, Itaalia
*  Rahiv, Ukraina
*  Rožňava, Slovakkia
*  Rimetea, Rumeenia

## Viited

## Vaata ka
*Budapest

__SISUKORRATA__
Carrolli maakond (Missouri)

**Carrolli maakond** (*Carroll County*) on maakond Ameerika Ühendriikides Missouri osariigis.

Maakonna halduskeskus on Carrollton.

## Ajalugu
Maakond moodustati 1833. aastal.

## Rahvastik
Elanike arv oli 2010. aasta rahvaloenduse järgi 9295.

Arvestuslik rahvaarvu muutus (1. juuli seisuga):

## Viited
Läänemere krevett

**Läänemere krevett** (*Palaemon adspersus*) on krevetlaste sugukonda kuuluv vähiliik.

Vähk elab Põhja-Euroopas, sealhulgas Läänemeres. Vähki on ka Eesti vetes.

## Viited

## Välislingid
*
Elegantne krevett

**Elegantne krevett** (*Palaemon elegans*) on krevetlaste sugukonda kuuluv vähiliik.

Vähki on ka Eesti vetes.

## Viited

## Välislingid
*
Tooma II tuulepark

**Tooma II tuulepark** on tuulepark Eestis, mis asub Pärnu maakonnas Lääneranna vallas Esivere külas.

Tooma II tuulepark rajati tollase haldusjaotuse järgi Lääne maakonnas Hanila vallas Esivere külas 2016. aastal. See on **Tooma tuulepargi** II etapp, mille koguvõimsus on 7,05 MW ning prognoositav aastatoodang on 19 GWh. Tooma II tuulepargis on püstitatud kolm 2,35 MW võimsusega Enercon-tüüpi elektrituulikut, mis kuuluvad OÜ-le Nelja Energia.

Elektrituulikute tootja on Saksa ettevõte Enercon GmbH. 956 tonni kaaluva tuuliku masti kõrgus on 98 meetrit, rootori läbimõõt 92 meetrit ning kavandatud eluiga 20 aastat.

Tooma tuulepargi esimese etapi koguinvesteering on 11,5 miljonit eurot ja selle jaoks on loodud spetsiaalne projektiettevõte Hanila Tuulepargid OÜ.

**Tooma II tuulepargi aastatoodang**

## Viited
Tume-võrgendivaablane

**Tume-võrgendivaablane** (*Pamphilius sylvaticus*) on kiletiivaliste seltsi kuuluv putukaliik.

Putukat on ka Eestis.

## Viited

## Välislingid
*
Sinine võrgendivaablane

**Sinine võrgendivaablane** (*Acantholyda erythrocephala*) on kiletiivaliste seltsi kuuluv putukaliik.

Putukat on ka Eestis.

## Viited

## Välislingid
*
Hiid-tüvevaablane

**Hiid-tüvevaablane** (*Urocerus gigas*) on kiletiivaliste seltsi kuuluv putukaliik. Varasem nimetus on *hiid-puiduvaablane* (*Sirex gigas*). 

Putukat on ka Eestis.

## Viited

## Välislingid
*
Heina-kõrrevaablane

**Heina-kõrrevaablane** (*Cephus spinipes*, varem *Cephus cultratus*) on kiletiivaliste seltsi kuuluv putukaliik.

Putukat on ka Eestis.

## Viited

## Välislingid
*
Kirsipuu-nälkvaablane

**Kirsipuu-nälkvaablane** (*Caliroa cerasi*) on lehevaablaste sugukonda kuuluv kiletiivaline.

Ta on Euroopas laialt levinud, võõrliigina esineb ka teistes maailmajagudes.

## Viited

## Välislingid
*
Pemiscoti maakond

**Pemiscoti maakond** (*Pemiscot County*) on maakond Ameerika Ühendriikides Missouri osariigis.

Maakonna halduskeskus on Caruthersville.

## Ajalugu
Maakond moodustati 1851. aastal.

## Rahvastik
Elanike arv oli 2010. aasta rahvaloenduse järgi 18 296.

Arvestuslik rahvaarvu muutus (1. juuli seisuga):

## Viited
Naeri-lehevaablane

**Naeri-lehevaablane** (*Athalia rosae*) on lehevaablaste sugukonda kuuluv kiletiivaline.

Levinud palearktises.

## Viited

## Välislingid
*
Kevad-rohevaablane

**Kevad-rohevaablane** (*Rhogogaster viridis*) on lehevaablaste sugukonda kuuluv kiletiivaline.

Ta on levinud suuremas osas Euroopas ja Nearktises.

## Viited

## Välislingid
*
Pike'i maakond (Missouri)

**Pike'i maakond** (*Pike County*) on maakond Ameerika Ühendriikides Missouri osariigis. Kirdes piirneb maakond Illinoisi osariigiga.

Maakonna halduskeskus ja suurim linn on Bowling Green.

## Naabermaakonnad
* Rallsi maakond (loodes)
* Pike'i maakond (Illinois) (kirdes)
* Calhouni maakond (Illinois) (idas)
* Lincolni maakond (lõunas)
* Montgomery maakond (edelas)
* Audraini maakond (läänes)

## Ajalugu
Maakond moodustati 14. detsembril 1818. Maakond on saanud nime kindrali ja maadeuurija Zebulon Pike'i järgi.

## Rahvastik
Elanike arv oli 2020. aasta rahvaloenduse järgi 17 587. Aastal 2010 oli elanikke 18 516.

Arvestuslik rahvaarvu muutus (1. juuli seisuga):

### Linnad
*Bowling Green (halduskeskus; 4195 elanikku)
*Clarksville (372 elanikku)
*Curryville (197 elanikku)
*Frankford (343 elanikku)
*Louisiana (3199 elanikku)

## Viited

## Välislingid
* Koduleht
Karusmarja-lehevaablane

**Karusmarja-lehevaablane** (*Nematus ribesii*) on lehevaablaste sugukonda kuuluv kiletiivaline.

Ta on Euroopas laialt levinud, võõrliigina elab ka teistes parasvöötme aladel, sh Põhja-Ameerikas.

## Viited

## Välislingid
*
Harilik kibuvitsapahklane

**Harilik kibuvitsapahklane** (*Diplolepis rosae*) on kiletiivaliste seltsi kuuluv putukaliik.

Putukas on levinud ka Eestis.

Kibuvitsapahklane muneb oma munad kibuvitsa (*Rosa*) taimekudedesse, enamasti lehe kesksoonele, harvem pungale, õiele või noorele viljale. Vastse koorudes hakkavad taimekoed vohama, tekitades areneva vastse ümber paha. 

Pehmete punaste narmaste all on kõva, tavaliselt mitme kambriga südamik, kus elavad pahklase valged vastsed. Seal nad söövad ja kasvavad ning jäävad sinna ka talveks nukkuma. Pahk ise muutub sügisel tumepruuniks või isegi mustaks ja selle karvkate pulstub. Kevadel väljuvad pahast 3–4 mm pikad mustad tiivulised valmikud ning kõik algab otsast peale. 

## Viited

## Välislingid
*
Juurepahklane

**Juurepahklane** (*Biorhiza pallida*) on kiletiivaliste seltsi kuuluv putukaliik.

Putukat on ka Eestis.

## Vaata ka
*tamme-pahkvaablane

## Viited

## Välislingid
*
Kapsaliblika-juulukas

**Kapsaliblika-juulukas** (*Cotesia glomerata*, sünonüüm *Apanteles glomeratus*) on kiletiivaliste seltsi kuuluv putukaliik.

Kapsaliblika-juulukas nugib suur-kapsaliblika ja selle sugulasliikide röövikutes. Kapsaliblika-juuluka vastne sunnib suure-kapsaliblika vastset kuduma oma nukkumiskookoni ümber siidist võrku ja valvama kookonit kuni suure-kapsaliblika vastne kurnatuses sureb.

Putukas on Eestis tavaline.

## Viited

## Välislingid
*

## Viited
Liivikaherilane

**Liivikaherilane** (*Methocha ichneumonides*) on kiletiivaliste seltsi kuuluv putukaliik.

Putukat on ka Eestis.

## Viited

## Välislingid
*
Niidurautsik

**Niidurautsik** (*Myrmica rubra*) on kiletiivaliste seltsi kuuluv putukaliik.

Putukat on ka Eestis.

## Viited

## Välislingid
*
Schuyleri maakond (Missouri)

**Schuyleri maakond** (*Schuyler County*) on maakond Ameerika Ühendriikides Missouri osariigis.

Maakonna halduskeskus on Lancaster.

## Ajalugu
Maakond moodustati 1843. aastal.

## Rahvastik
Elanike arv oli 2010. aasta rahvaloenduse järgi 4431.

Arvestuslik rahvaarvu muutus (1. juuli seisuga):

## Viited
Röövikuhunt

**Röövikuhunt** (*Ammophila sabulosa*) on kiletiivaliste seltsi kuuluv putukaliik.

Ta on laialt levinud parasitoid. Muneb liblikaröövikutesse, ühe muna igasse. Ta paralüseerib rööviku nõelaga, enne munemist. Peremeesteks on peamiselt karvadeta liblikaröövikud öölaste või vaksiklaste seast.

Putukat on ka Eestis.

## Viited

## Välislingid
*
Püksmesilane

**Püksmesilane** (*Dasypoda hirtipes*) on kiletiivaliste seltsi kuuluv putukaliik.

Emasel püksmesilasel on tagajalgadel silmatorkavad kuldsed karvatutid, isasel tihedad kollased karvad.

Püksmesilane teeb pesa liivasesse pinnasesse. Putukat on ka Eestis.

## Viited

## Välislingid
*
Kade

**Kade** on mitme baltisaksa suguvõsa nimi:
*Kade (Preisimaa suguvõsa)
*Kade (Riia suguvõsa)
*Kade (Saksimaa suguvõsa)
Adamsi maakond (Nebraska)

**Adamsi maakond** (*Adams County*) on maakond Ameerika Ühendriikides Nebraska osariigis.

Maakonna halduskeskus on Hastings.

## Ajalugu
Maakond moodustati 1867. aastal.

## Rahvastik
Elanike arv oli 2010. aasta rahvaloenduse järgi 31 364.

Arvestuslik rahvaarvu muutus (1. juuli seisuga):

## Viited
Kade (Saksimaa suguvõsa)

**Kade** (vene keeles *Каде*) oli Saksimaalt Schlettaust pärit literaadi- ja aadlisuguvõsa.

## Ajalugu
Suguvõsaliin algab Schlettau pastoriga, kelle poeg Friedrich Wilhelm Kade (1762−1843) siirdus pärast ülikoolistuudiumi lõppu 1784. aastal Kuramaale koduõpetajaks. Aastatel 1790−1807 oli ta Kursīši ja 1807−1843 Tērvete pastor. Tema pojad tõusid oma teenistuse kaudu Venemaa aadliseisusse.

## Suguvõsa liikmeid
*Friedrich Wilhelm Kade (1762−1843), Kursīši ja Tērvete pastor, Kuldīga ja Dobele praostkonna praost, konsistooriuminõunik
*Adam Alexander Carl Christoph von Kade (1813−1891), alampolkovnik, tõeline riiginõunik
*Ernst Wilhelm Christian von Kade (1817−1889), salanõunik, auihukirurg

## Viited

## Välislingid
*Kade suguvõsa genealoogia
Karuki keel

**Karuki keel** on hoka hõimkonda kuuluv lähedaste sugulasteta väljasuremisohus keel, mida kõnelevad karukid Ameerika Ühendriikide California osariigis. 2011. aasta seisuga rääkis karuki keelt emakeelena vabalt vähem kui tosin inimest ning veel sai keelest aru või rääkis seda puudulikult määratlemata arv hõimuliikmeid. Teise keelena on karuki keelt sama aasta seisuga eri tasemel omandanud umbes kolmkümmend inimest.

## Nimetus
Karukitel puudub üldnimetus oma keele kohta. Tavaliselt öeldakse selle kohta *araráhih* või *ararachúupha*, mis mõlemad tähendavad 'inimeste keelt'. Olenevalt kontekstist võidakse samu termineid kasutada ka muude indiaani keelte kohta.

Karukikeelsest sõnast *káruk* ('ülesvoolu') tuletatud rahvanimetuse kar**o**kid ja keelenimetuse kar**o**ki keel võttis kasutusele Stephen Powers, sest nimetus oli üldkäibiv kohalike valgete seas. Alfred Kroeber jätkas Powersi kirjaviisi kasutamist ning 20. sajandil kirjutati rahva ja keele nimetus valdavalt *o*-ga. Üksnes John Peabody Harrington kasutas foneetiliselt õigemat u-tähte. Karukid ise eelistavad nimetuses u-tähte ning 21. sajandil on see saanud tavaliseks.

## Viited

## Kirjandus
*Golla, Victor. 2011. *California Indian Languages*. Berkeley and Los Angeles: University of California Press. lk 84–87. (ISBN 978-0-520-26667-4)

## Välislingid

*Karuki sõnaraamatu võrguversioon
John Peabody Harrington

**John Peabody Harrington** (29. aprill 1884 – 21. oktoober 1961) oli Ameerika Ühendriikide keeleteadlane ja etnoloog, kes oma 40 aastase töökäigu jooksul jõudis erineval määral dokumenteerida ja kirjeldada umbes sadat peamiselt Ameerika Ühendriikides kõneldavat põliskeelt. Mitmete nüüdseks väljasurnud keelte ainus kirjeldus pärineb Harringtoni sulest. Suurem osa Harringtoni välitööde materjale on seinini avaldamata; tema kogu Ameerika Antropoloogiaarhiivis hõlmab umbes 200 riiulimeetrit.
Mannheimi Ülikool

**Mannheimi ülikool** (saksa keeles *Universität Mannheim*) on ülikool Saksamaal Mannheimis.

Ülikool asutati 1967.

Ülikoolis õpib üle 12 000 üliõpilase (2017).

## Viited

## Välislingid
*Koduleht
Metropolia rakenduskõrgkool

**Metropolia rakenduskõrgkool** (soome keeles *Metropolia Ammattikorkeakoulu*; inglise keeles *Metropolia University of Applied Sciences*) on rakenduskõrgkool Soomes Helsingis.

Kool on asutatud 2007. aastal. Peamised õppehooned ja üliõpilaslinnakud asuvad Helsingis (Arabia ja Myllypuro kampus), Espoos (Karamalmi kampus) ja Vantaas (Myyrmäki kampus). Seal valmistatakse ette ärijuhtimis-, kultuuritöö-, tervishoiu-, sotsiaaltöö- ning IT-spetsialiste.

Koolis õpib 2024. aasta seisuga üle 18 000 üliõpilase. See on Soome suurim rakenduskõrgkool.

## Viited

## Välislingid
*Koduleht
Nantesi Ülikool

**Nantesi ülikool** (prantsuse keeles *Université de Nantes*) on ülikool Prantsusmaal Nantesis.

Ülikool asutati 1460. aastal.

Ülikoolis õpib üle 34 000 üliõpilase (2014).

## Viited

## Välislingid
* Koduleht
Kõigi Eesti Laul

**Kõigi Eesti Laul** oli 14. aprillil 2019 Tallinna lauluväljakul toimunud kontsert, mille eesmärk oli loodava valitsuskoalitsiooni osade liikmete väljaütlemiste kontekstis juhtida tähelepanu vajadusele kaitsta Eesti ühiskonnas üksikisiku ja eri vähemusgruppide vabadusi ning avaldada toetust ideele Eestist kui kõigile avatud ühiskonnast. Ürituse korraldamise taga oli sotsiaalmeediast alguse saanud kodanikuliikumine Kõigi Eesti.

## Viited
Gaelide väljatõrjumine

**Gaelide väljatõrjumine** (gaeli keeles *Fuadaichean nan Gàidheal*; inglise keeles *Highland Clearances*) oli arvuka gaeli elanikkonna tahtevastane ümberasutamine. Põhja-Šoti mägismaa ja Hebriidide saarte keldi päritolu põlisasukad aeti teistesse piirkondadesse, sealhulgas pagendati nn kirstlaevadel üle Atlandi ookeani Põhja-Ameerika idarannikule, peamiselt aastatel 1750–1860.

## Vaata ka
*Gaelid
*Iiri näljahäda
Budapesti XIX ringkond

**Budapesti XIX ringkond** (ungari keeles *Budapest XIX. kerülete*) on Budapesti haldusjaotuslik ringkond, mis asub kesklinnast lõunas. Ringkond kannab samuti nime **Kispest**.

## Vaata ka
*Budapest

## Viited
Budapesti XVIII ringkond

**Budapesti XVIII ringkond** (ungari keeles *Budapest XVIII. kerülete*) on Budapesti haldusjaotuslik ringkond, mis osati linna lõunaosas. Ringkond kannab samuti ka nime **Pestszentlőrinc-Pestszentimre**.

Ringkonnas asub osati Budapesti Ferenc Liszti rahvusvaheline lennujaam.

## Viited

## Vaata ka
*Budapest
Clarkebury

**Clarkebury** on asula Lõuna-Aafrika Vabariigis Ida-Kapimaa provintsis Chris Hani ringkonnas Engcobo vallas.

Clarkebury on asutatud 1830. aastal metodistide misjonijaamana.

Lõuna-Aafrika Vabariigi 2011. aasta rahvaloenduse andmetel oli Clarkebury elanikest mustanahalisi aafriklasi 98,18%, värvilisi 1,30%, valgeid 0,39% ja teisi 0,13%. Koosa keelt pidas emakeeleks 98,54% inimesi, viipekeelt 0,44% ja sotho keelt 0,44%.

## Viited
Budapesti XVI ringkond

**Budapesti XVI ringkond** (ungari keeles *Budapest XVI. kerülete*) on Budapesti haldusjaotuslik ringkond, mis asub kesklinnast idas. Ringkond kannab linnaosade järgi harva nime **Árpádföld-Cinkota-Mátyásföld-Sashalom-Rákosszentmihály**.

## Viited

## Vaata ka
*Budapest
Lesseyton

**Lesseyton** on linn Lõuna-Aafrika Vabariigis Ida-Kapimaa provintsis Chris Hani ringkonnas Enoch Mgijima vallas. Lesseyton asub Komanist 14 km loode pool.

Lesseyton asutati metodistide misjonijaamana 1847. aastal.

Lõuna-Aafrika Vabariigi 2011. aasta rahvaloenduse andmetel oli Lesseytoni elanikest mustanahalisi aafriklasi 99,45%, India või Aasia päritolu inimesi 0,07%, värvilisi 0,04% ja teisi 0,44%. Koosa keelt pidas emakeeleks 97,50% inimesi, inglise keelt 1,07% ja viipekeelt 0,55%.

## Viited
Õrn pilvik

**Õrn pilvik** (*Russula gracillima*) on pilvikuliste sugukonda pilviku perekonda kuuluv söögiseen.

## Välislingid
*
Topp

**Topp** on tekstiilikiudude ja muude materjaliosakeste kokkukogunenud tups.

Kandmise ja pesemise käigus võivad tekstiilesemed muutuda topiliseks: lühikesed kangakiud eralduvad koest ja kogunevad kokku toppideks.

Kantavatel riietel võivad topid tekkida ka taskutesse või nabasse. Lisaks tekstiilikiududele on toppide koostises ka naha- ja karvarakke, paberikiude, tolmu, mikroorganisme jms.
Budapesti XX ringkond

**Budapesti XX ringkond** (ungari keeles *Budapest XX. kerülete*) on Budapesti haldusjaotuslik ringkond, mis asub ositi linna lõunaosas Doonau lisajõe Ráckevei-Duna vasakkaldal. Ringkond kannab samuti nime **Pesterzsébet**.

## Vaata ka
*Budapest

## Viited
Budapesti XIII ringkond

**Budapesti XIII ringkond** (ungari keeles *Budapest XIII. kerülete*) on Budapesti haldusjaotuslik ringkond, mis asub linna lõunaosas. Ringkond kannab harva nime **Angyalföld-Újlipótváros**.

## Viited

## Vaata ka
*Budapest
Budapesti XII ringkond

**Budapesti XII ringkond** (ungari keeles *Budapest XII. kerülete*) on Budapesti haldusjaotuslik ringkond, mis asub Buda südalinnast Várkerületist vahetult läänes. Ringkond kannab samuti ka nime **Hegyvidék**.

## Viited

## Vaata ka
*Budapest
Budapesti II ringkond

**Budapesti II ringkond** (ungari keeles *Budapest II. kerülete*) on Budapesti haldusjaotuslik ringkond, mis asub Buda südalinnast Várkerületist vahetult põhjas. Ringkond kannab harva nime **Rózsadomb**.

## Viited

## Vaata ka
*Budapest
Punasoo oja

**Punasoo oja** (ka *Avinurme oja*) on oja Põhja-Eestis. Oja pikkus on 13,4 km ja valgla suurus 48 km².

## Viited

## Välislingid
*
Avenüü (ajakiri)

**Avenüü** oli 1995–2009 ilmunud moe- ja iluajakiri. Ajakirja andis välja AS Kalev Meedia. 1995–2008 andis ajakirja välja AS Eksklusiiv. Ajakirja viimane peatoimetaja oli Oksana Tandit.

Ajakirjast ilmus ka lätikeelne versioon: Avenija Plus.

## Viited

## Välislingid
*
Budapesti III ringkond

**Budapesti III ringkond** (ungari keeles *Budapest III. kerülete*) on Budapesti haldusjaotuslik ringkond, mis asub kesklinnast põhjas. Ringkond kannab harva nime **Óbuda-Békásmegyer**. Seal asub linna üks ajaloolisi keskusi Óbuda.

## Viited

## Vaata ka
*Budapest
*Óbudai saar
*Szentendrei HÉV

## Välislingid
*
Moskva Linnaduuma

**Moskva Linnaduuma** (vene keeles Московская городская Дума) on Moskva linna seadusandlik kogu. 

Moskva linnaduuma staatus on sätestatud Moskva linna põhikirjaga, valimisprotseduuri reglementeerib linna valimiskoodeks. Moskva Linnaduuma VI koosseis koosneb 45 saadikust, kelle volitused kehtivad aastatel 2014–2019. Enamik linnaduuma liikmeid on Ühtse Venemaa liikmed.

## Moskva linna eelarve
Moskva Linnaduuma võtab vastu linna eelarve. 

Moskva linna eelarve 2019. aastaks on 2,7 triljonit rubla ehk umbkaudu 38,2 miljardit eurot (enam kui kolm korda Eesti riigieelarvest suurem).

## 2019. aasta Moskva Linnaduuma valimised
Valimised toimuvad 8. septembril 2019. Sõltumatud kandidaadid ja Riigiduumasse mittekuuluvate parteide kandidaadid pidid juunis-juulis korjama igaüks Moskva elanikelt umbes 5000 toetusallkirja. Juuli keskel avaldati valimisringkondade komisjonide otsused. Selgus, et peaaegu ühtki opositsioonipoliitikut valimistele ei lubatud.

Moskvas akadeemik Sahharovi prospektil toimus 20. juulil suur (eri hinnanguil 10 000 – 40 000 osavõtjaga) meeleavaldus, millega nõuti vabu ja õiglasi valimisi. Meeleavalduse korraldasid Venemaa Libertaarne Partei ja Korruptsioonivastase Võitluse Fond; laval esinesid valimistelt kõrvaldatud kandidaadid, nagu Ilja Jašin ja Dmitri Gudkov). Üle kahe tunni kestnud meeleavaldus kiitis heaks otsuse, et kui võimurid ei registreeri kõiki kandidaate, keda ebaõiglaselt kõrvaldati, siis kogunetakse seitsme päeva pärast, s.o 27. juulil uuesti meelt avaldama Moskva Linnavalitsuse ees.

Ööl vastu 25. juulit korraldas politsei läbiotsimise Dmitri Gudkovi ja veel kolme sõltumatu kandidaadi elukohas. Gennadi Gudkovi ja veel neli sõltumatut kandidaati kutsuti ülekuulamisele. Ajendiks olid üleskutsed tulla 27. juulil Moskva linnavalitsuse ette sanktsioneerimata aktsioonile.

Sellele järgnesid igal laupäeval (27. juulil, 3. ja 10. augustil) järjest massilisemad protestiaktsioonid, kuni lõpuks tuli kokku Moskva viimaste aastate suurim meeleavaldus – kuni 50 000 osalisega kontsert-miiting.

## Viited

## Välislingid
*Moskva opositsioon avaldas valimiskomisjoni vastu meelt. err.ee, 14. juuli 2019
*Moskvas nõudis üle 20 000 inimese õiglasi ja vabu kohalikke valimisi. postimees.ee, 20. juuli 2019
Avaliku teenistuse seadus

**Avaliku teenistuse seadus** (lühend **ATS**) on Eesti Vabariigi seadus, mis sätestab avaliku teenistuse korralduse ja ametniku õigusliku seisundi.

Seadus võeti vastu 13. juunil 2012 ja see jõustus 2012-2013.

## Viited

## Välislingid
*Seadus eRTis
Budapesti VI ringkond

**Budapesti VI ringkond** (ungari keeles *Budapest VI. kerülete*) on Budapesti haldusjaotuslik ringkond, mis asub Pesti südalinnast Belváros-Lipótvárosist kirdes. 

Ringkond kannab ka nime **Terézváros** (saksa keeles *Theresienstadt,* Austria ertshertsoginna ja Ungari kuninganna Maria Theresia järgi).

## Viited

## Vaata ka
*Budapest
*Erzsébetváros
*Józsefváros
Budapesti VII ringkond

**Budapesti VII ringkond** (ungari keeles *Budapest VI. kerülete*) on Budapesti haldusjaotuslik ringkond, mis asub Pesti südalinnast Belváros-Lipótvárosist vahetult idas. Ringkond kannab samuti ka nime **Erzsébetváros** (saksa keeles *Elisabethstadt*; Franz Joseph I abikaasa, Austria keisrinna ja Ungari kuninganna, Elisabethi järgi).

## Viited

## Vaata ka
*Budapest
*Terézváros
*Józsefváros
Nomcamba

**Nomcamba** on linn Lõuna-Aafrika Vabariigis Ida-Kapimaa provintsis OR Tambo ringkonnas Nyandeni vallas.

Lõuna-Aafrika Vabariigi 2011. aasta rahvaloenduse andmetel oli Nomcamba elanikest mustanahalisi aafriklasi 99,20%, India või Aasia päritolu inimesi 0,27%, värvilisi 0,27% ja valgeid 0,18%. Koosa keelt pidas emakeeleks 96,01% inimesi, inglise keelt 1,24%, viipekeelt 0,44% ja afrikaani keelt 0,44%.

## Viited
Autopesula

**Autopesula** on töökoda, kus pestakse autosid. Enamasti pestakse seal autode välisosasid, mõnikord ka autosalongi. Autopesula võib olla iseteeninduslik (nutipesula), täisautomaatne või mehitatud (autopesu teevad väljaõppinud autopesijad).

## Viited
Canzibe

**Canzibe** on küla Lõuna-Aafrika Vabariigis Ida-Kapimaa provintsis OR Tambo ringkonnas Nyandeni vallas.

Lõuna-Aafrika Vabariigi 2011. aasta rahvaloenduse andmetel oli Canzibe elanikest mustanahalisi aafriklasi 99,00%, valgeid 0,50%, värvilisi 0,20%, India või Aasia päritolu inimesi 0,10% ja teisi 0,20%. Koosa keelt pidas emakeeleks 93,55% inimesi, inglise keelt 1,87%, suulu keelt 1,66% ja afrikaani keelt 0,94%.

## Viited
Wäinö Wuolijoki

**Hugo Robert Wäinö Wuolijoki** (14. detsember 1872 Hauho – 12. detsember 1947 Hauho) oli Soome poliitik ja põllumajandustegelane, ta kuulus Soome Sotsiaaldemokraatliku Partei ridadesse.

Ta sündis aastal 1872 Hauhos. Ta on õppinud aastast 1891 ülikoolis agronoomiat. Aastal 1900 sai ta filosoofia magistriks.

Ta töötas aastatel 1904–1905 õpetajana Mustiala põllutöökoolis. Aastatel 1908–1917 oli ta Helsingi põllumajanduslütseumis matemaatika, füüsika ja keemia õpetaja.

Ta oli 22. maist 1907 kuni 28. veebruarini 1910 ja 1. aprillist 1919 kuni 1. septembrini 1927 Eduskunna liige. Aastatel 1921–1922, 1922–1923 ja 1925–1926 oli ta Eduskunna spiiker.

13. detsembrist 1926 kuni 15. novembrini 1927 oli ta Avalike ja riiklike ehitustööde minister (*Kulkulaitosten ja yleisten töiden ministeri*) Väinö Tanneri valitsuses.

## Välislingid
* Wäinö Wuolijoki Eduskunna kodulehel (soome keeles)
Abbe arv

**Abbe arv** on dimensioonita suurus optikas, mis iseloomustab läbipaistva materjali, eeskätt  optilise klaasi dispersiooni toimet ehk materjali murdumisnäitaja ja materjalist keskkonna piirpinnale langeva valguse lainepikkuse suhet. Abbe arv on dispersiooniga pöördvõrdeline: mida väiksema dispersiooniga materjal, seda suurem on selle Abbe arv. Oma nimetuse on see arv saanud saksa füüsik Ernst Abbe (1840–1905) järgi kes oli arvu esmane defineerija.

Materjali Abbe arvu väljendatakse harilikult valemiga:

:V_D = \frac{ n_D - 1 }{ n_F - n_C }\,,

kus *n*D, *n*F ja *n*C on materjali murdumisnäitajad Fraunhoferi D-, F- ja C- spektraaljoonte lainepikkustel (vastavalt 589,3&nbsp;nm, 486,1&nbsp;nm ja 656,3&nbsp;nm).

Abbe arvu kasutatakse klaasi ja teiste optikasüsteemides kasutatavate materjalide liigitamisel nende kromaatilisuse alusel. Sellel arvul on oluline tähtsus näiteks väikese kromaatilise  aberratsiooniga läätsede väljatöötamisel.

## Vaata ka
* Valguse dispersioon
* Kromaatiline aberratsioon

## Viited
Ngqeleni

**Ngqeleni** on linn Lõuna-Aafrika Vabariigis Ida-Kapimaa provintsis OR Tambo ringkonnas Nyandeni vallas.

Lõuna-Aafrika Vabariigi 2011. aasta rahvaloenduse andmetel oli Ngqeleni elanikest mustanahalisi aafriklasi 97,19%, värvilisi 1,64%, India või Aasia päritolu inimesi 0,34%, valgeid 0,30% ja teisi 0,53%. Koosa keelt pidas emakeeleks 87,39% inimesi, inglise keelt 6,96%, viipekeelt 1,56%, pedi keelt 1,05% ja afrikaani keelt 0,76%.

## Viited
Kendrew

**Kendrew** on küla Lõuna-Aafrika Vabariigis Ida-Kapimaa provintsis Sarah Baartmani ringkonnas Dr Beyers Naudé vallas.

Lõuna-Aafrika Vabariigi 2011. aasta rahvaloenduse andmetel oli Kendrew' elanikest värvilisi 82,46%, valgeid 14,04% ja mustanahalisi aafriklasi 3,51%. Afrikaani keelt pidas emakeeleks 91,23% inimesi, inglise keelt 7,02% ja koosa keelt 1,75%.

## Viited
Adendorp

**Adendorp** on küla Lõuna-Aafrika Vabariigis Ida-Kapimaa provintsis Ida-Kapimaa provintsis Sarah Baartmani ringkonnas Dr Beyers Naudé vallas.

Adendorp on saanud nime kohaliku farmeri N. J. Adenhorffi järgi, kes 1858. aastal jagas oma farmi kruntideks. Adendorp sai omavalitsusliku staatuse 1878. aastal.

Lõuna-Aafrika Vabariigi 2011. aasta rahvaloenduse andmetel oli Adendorpi elanikest valgeid 78,05%, värvilisi 16,96%, mustanahalisi aafriklasi 4,24% ja teisi 0,75%. Afrikaani keelt pidas emakeeleks 88,78% inimesi ja inglise keelt 10,22%.

## Viited
Katberg

**Katberg** on küla Lõuna-Aafrika Vabariigis Ida-Kapimaa provintsis Amathole ringkonnas Raymond Mhlaba vallas.

Lõuna-Aafrika Vabariigi 2011. aasta rahvaloenduse andmetel oli mustanahalisi aafriklasi 94,58%, valgeid 4,93% ja värvilisi 0,49%. Koosa keelt pidas emakeeleks 93,72% inimesi, inglise keelt 3,14%, pedi keelt 1,57%, afrikaani keelt 1,05% ja viipekeelt 0,52%.

## Viited
Nikolai Stjažkin

**Nikolai Ivanovitš Stjažkin** (vene keeles: *Николай Иванович Стяжкин*; 1. oktoober 1932 Astrahan – 7. märts 1986 Moskva) oli vene filosoof ja loogik.

Ta töötas peamiselt loogika ajaloo ja dokumentalistika (teadusliku informatsiooni ja selle automatiseerimise teooria) valdkondades. Lõpetas 1955. aastal Moskva Riikliku Ülikooli (MRÜ) filosoofiateaduskonna.

Töötas mitmes instituudis; alates 1964. aastast töötas ka MRÜ filosoofiateaduskonna loogikakateedris, õpetas loogika ajaloo kursusi. Avaldas rea monograafiaid (sh kaasautorluses) loogilise mõtte ajaloost maailmas ja Venemaal. Tuntuim neist on "Matemaatilise loogika kujunemine" («Формирование математической логики», Moskva 1967).

## Allikad

*http://www.hrono.ru/biograf/bio_s/stjazhkin.php
Kidd's Beach

**Kidd's Beach** on asula Lõuna-Aafrika Vabariigis Ida-Kapimaa provintsis Buffalo City linnaringkonnas. Kidd's Beach asub India ookeani rannikul Mkhanzi jõe suudmes.

Kidd's Beach on saanud nime Charles Kiddi järgi, kes oli 19. sajandil King Williams Towni linnapea.

Lõuna-Aafrika Vabariigi 2011. aasta rahvaloenduse andmetel oli Kidd's Beachi elanikest valgeid 75,35%, mustanahalisi aafriklasi 22,24%, värvilisi 1,20% ja teisi 1,20%. Inglise keelt pidas emakeeleks 63,73% inimesi, koosa keelt 19,84%, afrikaani keelt 14,23% ja sotho keelt 1,40%.

## Viited
Sule-keratiiniseen

**Sule-keratiiniseen** (*Onygena corvina*) kottseente hulka kuuluv seeneliik.

Seent on leitud ka Eestist.

## Viited

## Välislingid
*
Makumeke

**Makumeke** on asula Lõuna-Aafrika Vabariigis Limpopo provintsis Vhembe ringkonnas Thulamela vallas.

Lõuna-Aafrika Vabariigi 2011. aasta rahvaloenduse andmetel oli Makumeke elanikest mustanahalisi aafriklasi 99,79% ja valgeid 0,21%. Tsonga keelt pidas emakeeleks 97,90% inimesi, venda keelt 0,21%, pedi keelt 0,21% ja inglise keelt 0,14%.

## Viited
Tenet

**"Tenet"** on inglise-ameerika põnevusmärul. Filmi tootjad on rahvusvahelise meediaettevõtte WarnerMedia tütarettevõte Warner Bros. ning produtsent-režissöör Christopher Nolanile kuuluv ettevõte Syncopy Inc.

Filmivõtted algasid 2019. aasta mais ja toimusid seitsmes riigis: Eestis, Taanis, Indias, Itaalias, Norras, Inglismaal ning Ameerika Ühendriikides. Eesti võttekohtadeks on IMDb andmetel olnud Tallinna Linnahall, Laagna tee Tallinnas Lasnamäel, Pärnu maantee Tallinnas, Paljassaare sadam, Kopli kaubajaam, Kumu kunstimuuseum, Liivalaia kohtumaja ja Maarjamäe memoriaal. Eesti-poolne produktsioonipartner oli Allfilm. 

Filmitegijate jõudmist Eestisse peetakse Film Estonia programmi tulemuseks. Film Estonia toetuskava eesmärk on soodustada väliskapitali juurdevoolu Eestisse ning anda hoogu filmide tootmiseks Eestis. Välismaised filmitegijad võivad reeglite kohaselt saada tagasi 30 protsenti Eestis tehtud kulutustest, mis vastavad toetuskavas esitatud nõuetele. Christopher Nolani filmiprojekti Eestis tehtavad kulud ulatusid 16 miljoni euroni, seega toetuskava tagasimaksefondist eraldati Christopher Nolani projektile 5 miljonit eurot. 

Film esilinastus Eestis 26. augustil 2020 ja tegi Eesti kinode avanädalavahetuse uue rekordi, kogudes esimese nädalaga 53 194 vaatajat. Christopher Nolani linateos oli ka 2020. aasta vaadatuim film Eesti kinodes, kogudes kokku lausa 160 627 kinokülastajat ja 1 157 882 eurot.

Eesti näitlejatest osalevad Ivo Uukkivi, Sander Rebane, Juhan Ulfsak, Jan Uuspõld, Kaspar Velberg, Sergo Vares, Rain Tolk ja teised.

## Viited

## Välislingid
*